**Telki község**

**Polgármestere**

**Előterjesztés**

**Telki 723/4 hrsz-ú közterületi ingatlan elnevezéséről**

**Az előterjesztés mellékletei**: 1 db

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

A Magyarország helyi önkormányzatairól szóló 2011. évi CLXXXIX. törvény (továbbiakban: Möt.) 13.§ (1) bekezdés 3. pontja előírja:

*„13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: a közterületek, valamint az önkormányzat tulajdonában álló közintézmény elnevezése;”*

Az Möt. 42. § 1. és 8. pontja pedig kimondja, hogy a képviselő-testület hatásköréből nem ruházható át:

*• a rendeletalkotás*

*• közterület elnevezése, köztéri szobor, műalkotás állítása.*

*Az Möt. 14/A.§.*

*14/A. § (1) Minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.*

*(2) Közterület elnevezéseként nem alkalmazható*

*a) ugyanazon településen vagy a fővárosban ugyanazon a kerületen belül azonos jellegű közterületre alkalmazandó azonos,*

*b) kormányrendeletben meghatározottak szerint a közterületek megkülönböztetését lehetővé tevő szabályokkal való ellentét miatt összetéveszthető, vagy*

*c) kormányrendeletben meghatározottak szerint a közterületek elnevezésére vonatkozó technikai feltételekkel ellentétes*

*elnevezés.*

*(3) Közterület élő személyről nem nevezhető el.*

*(4) Települések egyesítése, területrész átadása, a kerület határainak megváltoztatása után szükség esetén átnevezéssel kell gondoskodni arról, hogy az új település közterületnevei megfeleljenek a (2) és (3) bekezdésben meghatározott követelményeknek.*

*(5) Minden házszámmal ellátott épületen a tulajdonosnak fel kell tüntetnie a házszámot.*

*(6) Minden, az (1) bekezdés szerint elnevezett közterületet az elnevezése feltüntetésével kell megjelölni.,,*

***42. §****A képviselő-testület hatásköréből nem ruházható át:*

*8. közterület elnevezése, köztéri szobor, műalkotás állítása;*

*A magyarországi hivatalos földrajzi nevek megállapításáról és nyilvántartásáról szóló 303/2007. (XI. 14.) Korm. rendelet*

*5. § (1) A hivatalos földrajzi nevek megállapításakor figyelemmel kell lenni a helyi lakosság élő névhasználatára, a települési önkormányzat és a nemzetiségi önkormányzat, az egyéb szervezetek véleményére, továbbá a természet- és társadalomtudományok eredményeire, a történelmi hagyományokra, különösen a helytörténeti kutatásokra, az elpusztult települések nevére, ezen kívül a földrajzi környezetre, a mező- és erdőgazdasági művelési szerkezetre, a nemzetiségi viszonyokra, a nyelvi és nyelvhelyességi követelményekre. A nyelvhelyességi követelmények magukba foglalják a mindenkori akadémiai helyesírás követését és az arra épülő szabályok betartását.*

A központi címregiszterről és a címkezelésről szóló 345/2014. (XII. 23.) Korm. rendelet értelmében minden beépítésre szánt terület fekvő teleknek címmel kell rendelkeznie, így szükséges az érintett ingatlan elnevezése.

Az Möt. 51. *§ (5) bekezdése szerint a közterület elnevezésének rendjét a települési, a fővárosban a fővárosi önkormányzat rendeletben állapítja meg, a 143. § (3) bekezdése pedig felhatalmazást ad a települési önkormányzat, hogy rendeletben állapítsa meg a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályait.*

Javaslatot kívánok tenni a Pipacsvirág Magyar-Angol Kéttanítási Nyelvű Általános Iskola előtt található 723/4 hrsz-ú közpark hivatalos elnevezésére.

Eddig megfogalmazott javaslatok:

*Pipacsvirág tér*

*Pipacsvirág park*

*Iskola tér*

*Kodolányi park*

Kérem a képviselő-testületet a következő képviselő-testületi ülésre javaslatok megfogalmazását.

Telki, 2018. március 21.

Deltai Károly

polgármester

**Határozati javaslat**

**Telki Község**

**Önkormányzat**

**Képviselő-testülete**

**/2018.(III. ) Öh. számú**

**Határozata**

**Telki 723/4 hrsz-ú közterületi ingatlan elnevezéséről**

Telki község Önkormányzat Képviselő-testülete úgy határoz, hogy a Telki 723/4 hrsz-ú 7242 m2 alapterületű kivett közpark elnevezésű ingatlant hivatalos névvel kívánja elnevezni.

A közpark elnevezésére javaslatokat vár a képviselő-testületi tagoktól.

**Felelős:** Polgármester, Jegyző

**Határidő**: következő rendes képviselő-testületi ülés